О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1201
от 30.05.2019 г.
За изменение и допълнение на Правилник за устройството и дейността на Общинско предприятие „Общинска собственост, спортни и туристически обекти“ при Община Перник

На основание чл.21 ал.2 от ЗМСМА, във връзка с чл.52 ал.3 от ЗОС
ОБЩИНСКИ СЪВЕТ РЕШИ:
      1. Приема изменения и допълнения в Правилника за устройството и дейността на Общинско предприятие „Общинска собственост, спортни и туристически обекти“ при Община Перник, приет с Решение №767 по Протокол №9 от 17.06.2014г. на Общински съвет Перник, както следва:

 1.1. В разпоредбата на чл.2 отпада следния текст: „Стопанисва и поддържа техническите съоръжения и инсталации на „Кабелно радио“ – Перник и организира обслужването на абонатите“.

  Чл.2 се допълва със следния текст: „управлява и стопанисва Спортно атракционно съоръжение „Въжена градина“ – част от Парк на предизвикателствата“.   

 1.2. Разпоредбата на чл.3 : „ОП „ОССТО“ осъществява дейността си от името и за сметка на Община Перник, в съответствие с разпоредбите на Закона за общинската собственост, Закона за младежта и спорта, Наредбата за придобиване, управление и разпореждане с общинското имущество и този правилник“, се изменя и придобива следния вид: 

Чл.3: „ОП „ОССТО“ осъществява дейността си от името и за сметка на Община Перник, в съответствие с разпоредбите на Закона за общинската собственост, Закона за физическото възпитание и спорта и Наредба №8 за общинското имущество на територията на община Перник и този правилник“.
1.3. В текста на чл.6 „Наредба за придобиване, управление и разпореждане с общинско имущество“ се заменя с „Наредба №8 за общинското имущество на територията на община Перник“.

 1.4. В текста на чл.7 „Наредба за придобиване, управление и разпореждане с общинско имущество“ се заменя с „Наредба №8 за общинското имущество на територията на Община Перник“.

Решението е прието на заседание на Общинския съвет, проведено на 30.05.2019г., Протокол № 8 т.41  от дневния ред и е подпечатано с официалния печат на Общинския съвет.

